CELEX: 62011TN0211
Language: fi
Date: 2011-04-11 00:00:00
Title: Asia T-211/11: Kanne 11.4.2011 — Timab Industries ja CFPR v. komissio

18.6.2011   
            
            
               FI
            
            
               Euroopan unionin virallinen lehti
            
            
               C 179/18
            
         Kanne 11.4.2011 — Timab Industries ja CFPR v. komissio
   (Asia T-211/11)
   2011/C 179/31
   Oikeudenkäyntikieli: ranska
   
      Asianosaiset
   
   
      Kantajat: Timab Industries (Dinard, Ranska) ja Cie financière et de participations Roullier (CFPR) (Saint-Malo, Ranska) (edustaja: asianajaja N. Lenoir)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan päätöksen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat komission 1.2.2011 tekemän päätöksen, jolla evättiin oikeus tutustua tiettyihin komission asiakirjoihin, jotka koskevat SEUT 101 artiklan ja Euroopan talousalueesta tehdyn sopimuksen 53 artiklan mukaista menettelyä, joka liittyy kartelliin rehufosfaatin eurooppalaisilla markkinoilla (asia COMP/38.866), kumoamista.
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, joka koskee oikeudellista virhettä ja ilmeistä arviointivirhettä asetuksen N:o 1049/2001 (1) 4 artiklan 3 kohdan toisen alakohdan osalta, koska pyydetyt asiakirjat eivät ole lausuntoja vaan päätöksiä, joiden osalta ei ole osoitettu, että niiden tiedoksiantaminen voisi vahingoittaa vakavasti päätöksentekomenettelyä.
            
         
               2)
            
            
               Toinen kanneperuste, joka koskee oikeudellista virhettä ja ilmeistä arviointivirhettä asetuksen N:o 1049/2001 4 artiklan 2 kohdan ensimmäisen luetelmakohdan osalta, koska pyydetyissä asiakirjoissa ei ole arkaluonteisia taloudellisia tietoja, jotka voisivat estää edes niiden osittaisen tiedoksiantamisen.
            
         
               3)
            
            
               Kolmas kanneperuste, joka koskee oikeudellista virhettä ja ilmeistä arviointivirhettä asetuksen N:o 1049/2001 4 artiklan 2 kohdan kolmannen luetelmakohdan osalta, koska komissio vetosi tarkastus-, tutkinta- ja tilintarkastustoimien vahingoittamiseen.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).